**Kúpna zmluva č.**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**medzi zmluvnými stranami:**

**Predávajúci:**

sídlo:

zastúpený:

IČO:

DIČ:

Bankové spojenie:

Číslo účtu:

Zapísaný v Obchodnom registri Okresného (Krajského) súdu v  Vložka číslo Oddiel:

(ďalej len „**predávajúci**“)

a

**Kupujúci: LESY Slovenskej republiky, štátny podnik**

Sídlo: Nám. SNP č. 8, 975 66 Banská Bystrica

Zástupca: JUDr. Tibor Menyhart - generálny riaditeľ

Tel.č.: 048/4344156

IČO: 36 038 351

DIČ: 2020087982

IČ DPH: SK2020087982

Bankové spojenie: VÚB Banská Bystrica

Číslo účtu: 1940723254/0200

IBAN: SK12 0200 0000 0019 4072 3254

BIC kód (SWIFT): SUBASKBX

Zapísaný v Obchodnom registri Okr. súdu v Banskej Bystrici dňa 29.10.1999 Oddiel Pš Vložka 155/S

(ďalej len „ **kupujúci**“)

**Čl. I**

**Predmet zmluvy**

1. Predávajúci sa zaväzuje dodať kupujúcemu a kupujúci sa zaväzuje prevziať do svojho výlučného vlastníctva a zaplatiť kúpnu cenu za podmienok ďalej v tejto zmluve dohodnutých nasledujúci nové poľnohospodárske stroje značky a typu:

|  |  |  |  |
| --- | --- | --- | --- |
| **P.č.** |  | **Značka, typ** | **Počet ks** |
| 1. | Traktor 180 – 190 kW |  | 1 ks |
| 2. | Traktor 100 – 110 kW s ČN |  | 8 ks |
| 3. | Rezačka |  | 1 ks |
| 4. | Rozdružovač balíkov |  | 1 ks |
| 5. | Predná kosa |  | 1 ks |
| 6. | Zadná kosa |  | 1 ks |
| 7. | Veľkoobjemový náves |  | 1 ks |

Predmet zmluvy podľa bodu 1. bude dodaný vo vyhotovení a s výbavou podľa špecifikácie, ktorá je uvedená v prílohe č. 1 Technická a cenová špecifikácia predmetu zmluvy, ktorá tvorí neoddeliteľnú súčasť tejto zmluvy.

Predmetom zmluvy je aj:

a) Dodanie povinnej výbavy podľa Vyhlášky č. 134/2018 Z. z. MDV SR.:

* Výstražný trojuholník
* Bezpečnostná reflexná vesta
* Lekárnička
* Zakladací klin
* Kľúč na matice alebo na skrutky kolies

- Označenie pre pomalé vozidlá

- Jeden alebo viac hasiacich prístrojov, ktorých celková hmotnosť náplní je najmenej 6 kg

vrátane upevnenia v traktore

c) Dodanie dokumentácie :

* Certifikát stroja platný v krajinách EU (vyhlásenie o zhode) v zmysle smernice 2006/42/ES (v SR implementované nariadením vlády SR č. 436/2008 Z. z.) v platnom znení v slovenskom jazyku alebo úradne preložené
* Legalizácia pohybu po verejných komunikáciách v SR (kompletné osvedčenie o evidencii vozidla pre traktor a technické osvedčenie vozidla od príslušenstva)
* Návod na obsluhu, opravy a údržby (môže byť v digitalizovanej forme)
* Mazací plán
* Zásady bezpečnosti práce pri prevádzke, opravách a údržbách
* Katalóg náhradných dielov (môže byť v digitalizovanej forme)

d) Ďalšia výbava

- Držiak EČV vrátane osvetlenia

- Kompresor na vzduch+ hadica

- Mazací lis

- Plný objem prevádzkových hmôt a mazív, min. 10 l paliva

- Zaškolenie obsluhy na dodávaný kolesový traktor vrátane príslušenstva v trvaní minimálne tri hodiny

s praktickým zácvikom o čom bude spísaný písomný záznam

e) Predplatený záručný servis - Vykonanie kompletných záručných servisných prehliadok v cene traktora a cene rezačky vrátane materiálu, filtrov, dopravy a práce mechanika pri záruke 36 mesiacov alebo 3000 Mth, t.j. vykonanie 7 záručných servisných prehliadok. (uplatniteľné v ktoromkoľvek autorizovanom servisnom stredisku formou mobilného výjazdového servisu do miesta dodania verejného obstarávateľa). Autorizovaným strediskom sa rozumie schválená alebo nezávislá opravovňa v distribučnom systéme výrobcu.

**Čl. II**

**Kúpna cena**

1. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva v EUR za 1 ks je:**

|  |  |  |  |  |  |
| --- | --- | --- | --- | --- | --- |
| P.č. |  | Značka, typ | Cena (EUR) bez DPH | DPH 23% | Cena (EUR)s DPH |
| 1. | Traktor 180 – 190 kW |  |  |  |  |
| 2. | Traktor 100 – 110 kW s ČN |  |  |  |  |
| 3. | Rezačka |  |  |  |  |
| 4. | Rozdružovač balíkov |  |  |  |  |
| 5. | Predná kosa |  |  |  |  |
| 6. | Zadná kosa |  |  |  |  |
| 7. | Veľkoobjemový náves |  |  |  |  |

**Cena celkom za celý predmet zmluvy: ,-€ (Slovom : EUR centov vrátane DPH)**

2. Podrobná špecifikácia kúpnej ceny je obsahom prílohy č.1 - Technická a cenová špecifikácia predmetu zmluvy.

3. Cenou sa rozumie cena vrátane daňových poplatkov a ďalších nákladov spojených s dodávkou, vrátane všetkých nákladov dopravy na miesto plnenia, odskúšania prevádzky, zaškolenia obsluhy, návodu na obsluhu a údržby, servisného zošita so záručnými podmienkami v slovenskom jazyku, kompletného príslušenstva pre plnohodnotnú prevádzku strojov, plného objemu prevádzkových hmôt a mazív, min. 10 l paliva, vrátane kompletných záručných servisných prehliadok určených výrobcom v cene vozidiel ( traktor, rezačka) vrátane materiálu, filtrov a práce mechanika pri záruke 3 rokov alebo 3000 Mth (uplatniteľné v ktoromkoľvek autorizovanom servisnom stredisku). Autorizovaným strediskom sa rozumie schválená alebo nezávislá opravovňa v distribučnom systéme výrobcu.

**Čl. III**

**Platobné podmienky**

1. Kupujúci uhradí kúpnu cenu alebo jej časť podľa čl. II tejto zmluvy na základe predávajúcim vystavenej faktúry, po prevzatí predmetu zmluvy alebo jeho časti kupujúcim na účet predávajúceho uvedený v záhlaví tejto zmluvy Predávajúci je povinný každú zmenu čísla účtu oznámiť kupujúcemu písomným vyhlásením s úradne overeným podpisom.

2. Dohodnutá splatnosť faktúry je 30 dní odo dňa jej doručenia kupujúcemu. Súčasťou faktúry je preberací -odovzdávací protokol potvrdený povereným zástupcom kupujúceho.

3. Faktúra musí obsahovať náležitosti v zmysle všeobecne záväzných právnych predpisov, v opačnom prípade má kupujúci právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto lehota plynie od znova odo dňa doručenia novej (opravenej) faktúry.

* 1. Faktúra bude mať tieto náležitosti:
* označenie zmluvných strán, obchodné meno, adresu, sídlo, IČO, DIČ,
* číslo faktúry,
* deň vystavenia a deň splatnosti faktúry, dátum dodania
* u faktúr s uplatnením DPH hodnotu DPH v % a v EUR a IČ DPH,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa,
* prílohy v rozsahu a spracované spôsobom, aký predpisuje táto zmluva,
* označenie peňažného ústavu a číslo účtu, na ktorý sa má platiť, konštantný a variabilný symbol,
* názov zariadenia a názov projektu.
* označenie projektu EÚ: : Investície do rozvoja  poľnohospodárskej činnosti LESOV SR, š.p.
* PRV 2014-2022 podopatrenie: 4.1 – Podpora na investície do poľnohospodárskych podnikov
* text: „Financované z prostriedkov EPFRV 2014 – 2022“.

4. Za konečnú faktúru sa bude považovať faktúra, ktorou bude predávajúci fakturovať posledné dodanie predmetu zákazky. Konečná faktúra bude predávajúcim doručená kupujúcemu bezodkladne, najneskôr do 5 kalendárnych dní.

5. Predávajúci je oprávnený postúpiť pohľadávky a iné práva vyplývajúce z tejto kúpnej zmluvy voči kupujúcemu len po ich predchádzajúcom písomnom súhlase.

**Čl. IV**

**Dodacie podmienky**

1. Predmet zmluvy uvedený v čl. I. 1. bode bude dodaný na základe preberacích - odovzdávacích protokolov. Termín dodávky je stanovený **najneskoršie do 30.8.2025** .

2. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Miesto plnenia (dodania) je OZ Ulič, Ulič 96, 067 67 Ulič, prípadne iná organizačná zložka kupujúceho zapísaná v čase dodania v obchodnom registri.

3. Predávajúci je povinný vyrozumieť zástupcu kupujúceho (listom, mailom alebo faxom), ktorým je pre účely tejto zmluvy:

(ďalej len „zástupca kupujúceho“), o pripravenosti predmetu zmluvy alebo jeho časti k odovzdaniu – prevzatiu najneskôr 3 dni vopred.

4. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy alebo jeho časť za prevzatý.

**Čl. V**

**Povinnosti kupujúceho**

Kupujúci je povinný prevziať predmet zmluvy v deň určený predávajúcim pri splnení podmienky uvedenej v čl. IV. 3. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu riadne a včas, t.j. v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie v mieste plnenia.

2. Pred odovzdaním predmetu kúpy zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodávaných strojov a toto protokolárne odovzdať poverenému zástupcovi kupujúceho v mieste plnenia.

**Čl. VII**

**Záruka za akosť**

1. Na dodávaný tovar, príslušenstvo a výbavu predávajúci poskytuje záruku ***minimálne ........... rokov, alebo ........... Mth ( vyplní uchádzač, podľa toho ktorá skutočnosť nastane skôr) minimálne však 36 mesiacov alebo 3000 Mth*** (všetky súčasti s výnimkou rýchlo sa opotrebujúcich dielov) **odo dňa odovzdania**vzmysle záručných podmienok, ktoré tvoria nedeliteľnú časť tejto kúpnej zmluvy ako príloha č. 3.

2. Záruka začína plynúť odo dňa prevzatia tovaru kupujúcim (od dátumu predaja uvedeného v servisnej knižke a na preberacom – odovzdávacom protokole).

3. Predávajúci nenesie žiadnu zodpovednosť za vady, ktoré boli spôsobené neodbornou prevádzkou, obsluhou a údržbou.

4. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky. Kupujúci v prípade zistenia vady môže:

a) požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád a to všetko v lehote najneskôr do 30 kalendárnych dní od uplatnenia,

b) požadovať odstránenie vád opravou tovaru, ak sú vady opraviteľné,

c) požadovať primeranú zľavu z kúpnej ceny alebo

d) odstúpiť od zmluvy.

5. Predávajúci sa zaväzuje v prípade uplatnenia práva zo záruky opravou tovaru, ak je vada opraviteľná, túto vykonať do 10 pracovných dní od oznámenia tejto vady s požiadavkou odstránenia opravou, pričom v prípade nemožnosti vykonania opravy na mieste na ktorom sa tovar (stroj) nachádza, predávajúci zabezpečí a znáša náklady na prepravu tovaru do servisného strediska a zo servisného strediska na miesto, z ktorého tovar prevzal, pričom toto platí len pre prípady s miestom prevzatia od kupujúceho na území SR. Dohodnutie tejto lehoty na opravu nezbavuje predávajúceho zodpovednosti za škody, ktoré kupujúcemu vzniknú v súvislosti s vadným tovarom a nemožnosťou jeho užívania počas výkonu opravy.

6. Ustanovenia záručných podmienok ktoré priznávajú menej práv kupujúcemu ako mu vyplývajú z tejto kúpnej zmluvy alebo sú v rozpore s ňou sa nepoužijú.

**Čl. VIII**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,05 % z ceny nedodaného predmetu plnenia za každý aj začatý deň omeškania s plnením predmetu zmluvy. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

3. V prípade ak predávajúci poruší povinnosť uvedenú v čl. VII bode 4 písmeno a) a písmeno b) v spojení s bodom 5, tak kupujúci má nárok na zmluvnú pokutu vo výške 200 Eur za každý deň omeškania so splnením si tejto povinnosti.

4. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

**Čl. IX**

**Vlastnícke právo**

Kupujúci nadobudne vlastnícke právo k predmetu zmluvy alebo jeho časti po dodaní tovaru.

**Čl. X**

**Zánik zmluvy**

1. Zmluvu je možné predčasne zrušiť:

- dohodou zmluvných strán,

- odstúpením od tejto zmluvy.

2. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona o verejnom obstarávaní č. 343/2015 Z.z.. Pri odstúpení od tejto zmluvy nebudú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia ( zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.

Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :

* predávajúci bude v omeškaní s dodaním predmetu zmluvy viac ako 30 dní,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy,
* predávajúci sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci porušil povinnosť z iného záväzkového vzťahu, ktorý má uzatvorený s kupujúcim
* predávajúci opakovane porušil povinnosti, ktoré mu vyplývajú z tejto kúpnej zmluvy.

3. Predávajúci a kupujúci sa dohodli, že akékoľvek písomnosti súvisiace s touto zmluvou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi., aj keď sa jej adresát o nej a jej obsahu nedozvedel. Úložná doba zásielky na pošte je 5 dní. Účinky doručenia nastávajú aj odmietnutím prevzatia doručovanej zásielky, a to dňom odmietnutia prevzatia doručovanej zásielky.

**Čl. XI**

**Dojednanie o subdodávateľoch**

Predávajúci  určuje nasledovných subdodávateľov, ktorých bude využívať pri plnení tejto zmluvy

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

Predávajúci  je povinný počas platnosti tejto zmluvy oznamovať kupujúcemu akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Predávajúci  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora.

Kupujúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a) ruským občanom, spoločnostiam, subjektom alebo orgánom sídliacim v Rusku,

b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c) osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Čl. XII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.

2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.

3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd.

4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.

5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

7. Zmluvné strany súhlasia, že „Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“ Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť .Uvedenú povinnosť musia obsahovať aj zmluvy medzi dodávateľom a jeho subdodávateľmi.

8.Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle §47a Občianskeho zákonníka. Zmluvné strany sa zároveň dohodli na odkladacej podmienke, že účinnosť tejto zmluvy nastane až splnením aspoň jednej z nasledovných podmienok:

a) dôjde k uzatvoreniu platnej a účinnej Zmluvy o poskytnutí nenávratného finančného príspevku medzi príslušným poskytovateľom pomoci a príjemcom (kupujúcim) alebo

b) dôjde k oznámeniu rozhodnutia kupujúceho predávajúcemu, že kúpna cena v zmysle tejto zmluvy bude v plnom rozsahu financovaná z vlastných zdrojov kupujúceho.

Prílohy:

Príloha č. 1 – Technická a cenová špecifikácia predmetu zmluvy

Príloha č. 2 – Zoznam autorizovaných stredísk (schválených alebo nezávislých opravovní v distribučnom

systéme výrobcu.)

Príloha č. 3 – Záručné podmienky

Príloha č. 4 – Výpis predávajúceho z registra partnerov verejného sektora

V Banskej Bystrici, dňa: V Banskej Bystrici, dňa:

Predávajúci: Kupujúci: